মনে পড়ে গেল জন্মভিটে ছেড়ে লণ্ডন শহরে কর্মসূত্রে আসা শেক্সপীয়রের প্রথম দিকের সংগ্রামের কথা। ইংরিজি ড্রামা কোম্পানীগুলোর তখন চালচুলোহীন অবস্থা। কখনো সরাইখানার উঠোনে তো কখনো কোন বড়লোক বাড়ির উঠোনে কিছু কিছু পালা নামত। ১৫৭৬ সালে অভিনেতা নির্দেশক জেমস্ বরবেগ প্রথম বিশেষ করে থিয়েটার হাউস তৈরী করেন। শেক্সপীয়র ১৫৮০ সালে যোগ দিলেন এই ট্রুপে। এই-ই গ্লোব, যার স্বর্ণযুগ শুরু হল শেক্সপীয়রের হাত ধরে। একের পর এক শেক্সপীয়রের ভুবনবিদিত নাটক নামছে গ্লোবের মঞ্চে। সাউথওয়ার্ক-এর ঘিঞ্জি নোংরা অশিক্ষিত জেলেদের গ্রামজীবনের প্রভাবে কখনো হ্যামলেট তো কখনো প্রেমিক কবির মনের আকর নিংরোন রোমিও জুলিয়েট।